стойност за пирофилит е била 3,89 CNY/kg, което е почти 10 пъти повече от действителната за дружеството единична покупна цена.
 (213)
 Както е обяснено в съображение 192, Комисията използва GTA като източник на данни за вноса, за да изчисли референтните стойности, когато при разследването се установи наличието на значителни нарушения, даващи основание за прилагането на методологията по член 2, параграф 6а, буква а) от основния регламент. В тези случаи Комисията проверява дали са налице достатъчно представителни количества от този внос, при които да няма нарушения, така че използваната средна цена да не е съществено засегната от потенциално необичайни цени — както необичайно високи, така и необичайно ниски. Това гарантира, че средната цена на даден материал за влагане отразява комбинацията от различни качества и наличността на съответните пазари. При положение че количествата на вноса на производствените фактори са достатъчно представителни и няма други специфични обстоятелства, поради които те да не се считат за надеждни или подходящи, не е налице обективна причина данните да бъдат изключени от анализа. Освен това Комисията извлича данните на наличното във всяка от съответните държави най-подробно ниво на продуктова кодификация, за да се получи възможно най-близко съвпадение с производствените фактори, използвани от всеки производител износител в производствения му процес. Целта е да се гарантира, че референтните стойности отразяват в разумна степен разходите за съответната суровина/съответния материал за влагане. Въз основа на гореизложеното и при липсата на каквито и да било доказателства, които да показват, че използваните данни и методология не са представителни за незасегнатите от нарушения разходи за всеки от материалите за влагане, Комисията отхвърли това твърдение.
 (214)
 Същият производител износител заяви, че Комисията не е проверила и разгледала търговската реалност на референтната стойност за печалбата. В подкрепа на твърдението си производителят износител сравни референтната стойност за печалбата от 39,26 % с целевата печалба от 6 %, използвана за изчисляване на невредоносната за европейските производители цена, както и рентабилността на промишлеността на Съюза по време на разглеждания период, която е варирала от 2,5 % до -3,4 %. Освен това групата Yuntianhua поиска от Комисията да използва за целите на формирането на нормалната стойност марж на печалбата от 6 % (целевата печалба на промишлеността на Съюза) вместо маржа от 39,26 %, определен въз основа на представителната държава. Дружеството заяви, че марж на печалбата в размер на 39,26 % би бил неразумен, докато с член 2, параграф 6а, буква а) се изисква размерът на печалбата да бъде разумен.
 (215)
 Както е обяснено в съображение 210, целевата печалба, печалбата на промишлеността на Съюза и печалбата в представителната държава са различни понятия и се отнасят за различни държави, поради което не са сравними. Целевата печалба е печалбата, постигната от промишлеността на Съюза за продажбите на вътрешния пазар в Съюза при нормални условия на конкуренция. Тя се използва за изчисляване на маржа на вредата. Маржът на печалбата на промишлеността на Съюза е печалбата, регистрирана от промишлеността на Съюза през разглеждания период (т.е. печалбата, засегната от дъмпинговия внос от КНР и Египет). Този марж е един от показателите за вредата и се използва